作者:於鵠
標題:山中訪道者
內容:觸煙入溪口，岸岸唯檉櫟。其中盡碧流，十裡不通屐。出林山始轉，絕徑緣峭壁。把藤借行勢，側足憑石脈。gS牙斷行處，光滑猿猱跡。忽然風景異，乃到神仙宅。天晴茅屋頭，殘雲蒸氣白。隔窗梳發聲，久立聞吹笛。抱琴出門來，不顧人間客。山院不灑掃，四時自虛寂。落葉埋長松，出地才數尺。曾讀上清經，知注長生籍。願示不死方，何山有瓊液。